Bartolomeu Jacinto Quissanga

Bartolomeu Jacinto Quissanga (tuntud enam lihtsalt kui Bastos; sündinud 23. novembril 1991 Luandas) on Angola jalgpallur, kes mängib kaitsjana Saudi Araabia kõrgliiga klubis Al-Ain ja Angola jalgpallikoondises.

Ta alustas klubikarjääri 2010. aastal kodulinna klubis Petro Luanda. 2013. aasta juulis sõlmis ta kolmeaastase lepingu Venemaa kõrgliiga klubiga FK Rostov. 2016. aasta augustis suundus ta viie miljoni euro eest Itaalia kõrgliiga klubisse Rooma Lazio, kus mängis kokku neli hooaega.

2020. aasta oktoobris sõlmis ta lepingu Al-Ainiga.

Angola jalgpallikoondises tegi Bastos debüüdi 10. augustil 2011 mängus Libeeria vastu. Koondisekarjääri esimese värava lõi ta 28. mail 2014 sõprusmängus Maroko vastu. Ta on kuulunud Angola koondisse 2013. ja 2019. aasta Aafrika rahvaste karikavõistlustel.

Saavutused 
Rostov
Venemaa karikas: 2013–14
Lazio
Coppa Italia: 2018–19
Supercoppa Italiana: 2019

Angola jalgpallurid
Rooma Lazio mängijad
Serie A mängijad
Sündinud 1991